tomron87/hebrew-wikipedia-sentences-corpus huggingface dataset:
קנה הנשימה הוא צינור תחת תחילתו בגרון, עובר לאורך הצוואר אל בית החזה, ומתפצל לשתי סימפונות שענפיהן מעבירים את האוויר אל הריאות.
הקנה עשוי מ־15–20 פיסות של סחוס, שעוטפות אותו כמעט לכל אורכו, פיסות הסחוס מאפשרות לקנה להישאר פתוח כל הזמן.
בצמוד לקנה הנשימה נמצא הוושט – צינור המשמש למעבר מזון ומשקה אל הקיבה.
סוגר הנמצא בעמקי הגרון מווסת את המעבר מהגרון לקנה ולוושט – סותם את הקנה, כדי לאפשר בליעת מזון ומשקה, או סותם את הוושט, כדי לאפשר נשימה.
כאשר משלבים שיחה ואכילה, עלול הסוגר להיות במצב שאינו מתאים לפעולה הנדרשת, ומזון עלול לרדת לקנה הנשימה.
במצב זה קיימת סכנת חנק.
בעבר המליצו לטפוח לנחנק על גבו, כדי לעודד יציאה של הגוף החוסם את כלי הנשימה, אך כיום מומלץ טיפול זה רק לתינוקות, אשר ניתן להשכיבם על בטנם כדי לפתוח את דרכי הנשימה שלהם.
הטיפול הטוב ביותר בדרך כלל הוא שיעול חזק, תגובתו הטבעית של הגוף.
השיעול מזרים אוויר בחוזקה דרך הקנה ומנסה לפנותו.
אם שיעול אינו עוזר, (בחסימה חמורה בלבד) יש לעשות לחיצות ברום הבטן על ידי אדם נוסף העומד מאחורי הנחנק, ומחבק אותו כשכפות ידיו מאוגרפות יחד.
את האגרוף המשולב על האדם המסייע לדחוק בעצמה לבטנו של הנחנק, כלפי מעלה, במטרה לגרום להתכווצות הריאות.
תרגיל זה (המכונה תמרון היימליך) עשוי להציל חיים.
בעבר קנה הנשימה כונה נפש ומכאן הביטוי "הגיעו מים עד נפש".
במקורות היהדות מוזכר הקנה בהקשר של התנהגות האדם בשעת הסעודה, בסיפור המובא בתלמוד בבלי על רב נחמן ורב יצחק שישבו בסעודה, והאחרון סירב לבקשת רב נחמן לומר דבר תורה משום ש"אין משיחין בשעת הסעודה, שמא יקדים קנה לושט ויבוא לידי סכנה".
חז"ל סברו כי קנה הנשימה מתפצל לשלושה קנים, אשר מחוברים לריאה, ללב ולכבד.
על סמך דעה זו נקבע בשולחן ערוך כי אם נמצאה מחט בתוך לב של בהמה היא נחשבת כשרה, כי ייתכן שהמחט נכנסה לשם דרך הלוע של הבהמה בעת שהיא אכלה.
המונח הלועזי טרכיאה (Trachea) מתייחס גם לצינורות המשמשים לנשימה אבל במערכת נשימה פשוטה יותר, למשל אצל חרקים.
שחיטה של בהמות חיות ועופות, לפי מסורת ישראל, מבוצעת על ידי חיתוך עמוק ומהיר של החלקים הרכים בצווארו של בעל החיים, בסכין חדה וחלקה מפגימות, תוך הקפדה על כמה כללים, בהם אופן החיתוך, טיב הסכין, חיתוך קנה הנשימה, העורקים והושט (משתנה מבהמה לעוף), ומיקום החיתוך בצוואר.
קנה שורש הוא סוג של גבעול שמסוגל להצמיח הן שורשים והן גבעולים, מתוך ניצניו.
לרוב קנה השורש הוא תת-קרקעי, אך יש צמחים בעלי קנה שורש שגדל מעל פני האדמה, כמו מינים מסוימים של אירוס.
אם חלק מקנה השורש נשבר, הוא יכול לבדו להצמיח צמח חדש, ולכן הוא משמש לרבייה וגטטיבית.
עם הצמחים בעלי קנה השורש נמנים: אספרגוס, חיננית, שן-ארי, אירוס, יבלית, זנגביל (ג'ינג'ר), גלנגל, נענע וסוגים שונים של דשאים.
בלעז קנה השורש נקרא "ריזום", מילה שמקורה ביוונית עתיקה, rhizoma, ופירושה מסה של שורשים.
בפילוסופיה יש קונספט בשם ריזום, שפותח על ידי ז'יל דלז ופליקס גואטרי בהשפעת המושג הבוטני.
משמעות המונח היא התרחשותם של מספר דברים שונים בו זמנית המשפיעים אחד על השני.
דוגמה טובה לכך נמצאת בסרט "ספרות זולה" שבו התרחשו מספר עלילות שאינן קשורות אחת לשנייה במקביל אך הייתה להן השפעה גדולה זו על זו.
קנה מידה הוא היחס בין גודל המיוצג במפה, בתוכנית אדריכלית, בשרטוט טכני או באמצעי אחר להדמיה, לבין גודלו במציאות.
למשל, במיפוי גאוגרפי, בשרטוט או בבניית דגמים, קנה המידה הוא היחס בין מרחק מסוים במפה לגודלו האמיתי בשטח.
על כן, קנה מידה נכתב כיחס בין שני מספרים.
לדוגמה, נתון קנה מידה של אמצעי הדמיה, המתאר יחס של 10,000 יחידות מידה במציאות.
בהתאם לכך, כל יחידת מידה שבאמצעי ההדמיה תיכתב באופן זה: 1/10,000 או 1:10,000. משמעות נוספת ליחס זה עשויה להיות שכל סנטימטר במפה שווה ל-10,000 סנטימטרים בשטח.
קנה המידה הגדול ביותר הוא זה שמבחינה מספרית הערך שלו קטן יותר – במפה שנתון בה קנה מידה קטן, ניתן לראות יותר שטח ופחות פירוט.
אם יחס ההקטנה של מערכת כדור הארץ-הירח היה עומד על 1:42,000,000, כי אז קוטר כדור הארץ היה כ-30 ס"מ (גודל של דגם תקני), וגודל הירח היה כגודלו של כדור בסיס (כ-7 ס"מ קוטר), והמרחק ביניהם היה כ-9 מטרים.
שלושה סוגי קנה מידה נפוצים במפות בישראל, ודוגמה לשימוש בהם, הם:
בתחומי האדריכלות וההנדסה משתמשים בקני מידה גדולים יותר.
קנה המידה תלוי בהקשר אך לרוב משתמשים בקני מידה אלו:
1:1250, היא מידה בתכנון עירוני
1:50 – תוכניות עבודה לבנייה
1:20 – תוכניות לעיצוב פנים
בחקלאות שלחין מסורתית היה צורך לחלק את מי המעיין בצורה שווה לחלקות השונות.
זקן הכפר היה מודד את מפלס מי הבריכה בעזרת ענף מצמח הקנה.
ולפי הסימנים על הקנה היה קובע את מידת המים לכל חלקה.
מכאן מקור הביטוי "קנה מידה"
חלקי דגמים להרכבה עצמית: דגמי מטוסים, דגמי רכבות, דגמי אוניות וכדומה.
בדגמים אלה ישנם קני מידה מקובלים אחדים.
קנו היא בירת מדינת קנו בצפון ניגריה והעיר השנייה בגודל אוכלוסייתה בפדרציה.
העיר שוכנת במרכז מדינת קנו כ-350 ק"מ צפון-מזרחית לבירת הפדרציה אבוג'ה.
השליט המסורתי של העיר הוא האמיר של קנו.
האמיר הנוכחי אדו באירו נמצא בשלטון משנת 1963. המושל של מדינת קנו, איברהים שקראו, הוא המושל הממונה על העיר.
במאה ה-7 התיישבה בגבעת דאלה (היום חלק מהעיר קנו) קהילה של אנשים שהחלו לעסוק בכריית ברזל.
אין ודאות אם התושבים היו בני שבט האוסה או דוברי שפות ניגריות-קונגולזיות.
קנו נקראה בעבר דאלה, על שם הגבעה והחזיקה בשם זה עד לתחילת המאה ה-16 לפי מקורות מאימפריית בורנו.
על פי כתבים ששרדו מימי שבט האוסה, המתיישב הראשון באזור היה כהן ושמו ברבושה שעבד את הרוח של גבעת דאלה.
במחקרה של אליזבת איסיצ'אי משנת 1997 היא מציינת שתיאורו של ברבושה דומה לזה של בני שבט ה"סאו".
על פי אותם כתבים, בגאודה, נכדו של הגיבור המיתולוגי באיאג'ידה היה המלך הראשון של קנו.
הוא שלט משנת 999 עד 1063. לפני כן התקיימו באזור משטרי צ'יף אחדים.
נכדו, גיז'ימאסו (ששלט בשנים 1095–1134), המלך השלישי, החל בבניית חומות לעיר.
בנו של האחרון, טסאראקי, המלך החמישי (שלט בשנים 1136–1194) השלים את בנייתן.
מוחמד רומפה עלה לשלטון בשנת 1463. הוא שלט עד לשנת 1499. במהלך שלטונו הוא ערך רפורמות בעיר והגדיל ושדרג את ארמונו של האמיר.
הוא שיחק תפקיד חשוב באסלאמיזציה של העיר.
הוא ניצל את כוחו כדי להורות לתושבי הקבע של העיר להמיר את דתם.
הכתבים המספרים את ההיסטוריה של העיר מזכירים 12 חידושים הנזקפים לזכותו של מוחמד רומפה.
על פי הכתבים, המלך ה-38 של העיר, קומבארי דאן שרפה (שלטון ב-1731–1743), הוביל את קנו בקרבות משמעותיים נגד סוקטו.
בתחילת המאה ה-19 הוביל השליט האסלאמי אוסמן דן פודיו ג'יהאד נגד העיר קנו והפיל את שליטה שהיה שייך לשבט האוסה משלטונו וערך רפורמות בנושאי ממשל ודת בעיר.
מאז שלטו בעיר אמירים שהיו שייכים לשושלת פולאני.
במאה ה-19 פקד רעב כבד את העיר מספר פעמים.
בשנים 1893–1895 פרצה בקנו מלחמת אזרחים מקומית בין שני טוענים לכתר.
בעזרת עבדים שהיו נאמנים לו, הביס השליט יוסופו את טוקור ותפס את כס האמיר.
הממלכה המאוחדת השתלטה על קנו בשנת 1903 והגדירה אותה מרכז מנהלי של צפון ניגריה.
לאחר מכן העיר קדונה תפסה את מקומה כמרכז שלטוני.
העיר לא שבה לתפקד כמרכז מנהלי או שלטוני בזמן השלטון הבריטי אלא רק אחרי מתן העצמאות לניגריה.
בשנים 1913–1914 בימים שבהם תחום גידול אגוזי אדמה התפתח וצמח פקדו את העיר יובש ובצורת כבדה.
בעקבות הבצורת שוב סבלה העיר מרעב.
לקראת 1922 הפך סוחר אגוזי האדמה אלחסאן דנטאלה לאיש העסקים העשיר ביותר בקנו.
בשנת 1953 פרצו בעיר מהומות בין-גזעיות שנבעו כתוצאה ממחלוקת תקשורתית בנוגע לאי הסכמה של פוליטיקאים צפון ניגרים ודרום ניגרים בבית הנבחרים.
על פי הדיווחים נהרגו במהומות אלפי תושבים ממוצא דרום ניגרי.
אדו באירו היה ראש העיר משנת 1963.
בשנת 1980 המטיף הקיצוני מוחמד מרוה מאיטאצין הוביל והסית תושבים בעיר ובעקבות כך פרצו מהומות.
בימי המהומות הוא חוסל על ידי כוחות הביטחון המקומיים אך חלק מהתושבים המשיכו את מעשיו ועוררו מהומות בערים צפוניות נוספות.
בשנת 2000 הוכרזה בעיר שריעה.
בעקבות הכרזה זו עזבו נוצרים רבים את העיר.
באוקטובר 2001 פרצו בעיר מהומות על רקע זה.
על פי דיווחי ה-BBC במהומות נהרגו 100 אזרחים.
בשנת 2007 פרצו בעיר מהומות על רקע הבחירות שנערכו אותה שנה.
נציגי "המפלגה הדמוקרטית העממית" האשימו את אנשי "מפלגת כל ניגריה העממית" בהטיית תוצאות הבחירות שנערכו ב-17 בנובמבר.
מאות צעירים ובני נוער יצאו לרחובות למחות, ומעל 300 נעצרו.
במהומות נהרגו לפחות 25 אנשים.
לעיר נקראו יחידות צבא פדרליות בהיקף של כ-280 חיילים.
בעבר הייתה העיר מוקפת חומה ורוב חומותיה של העיר העתיקה שרדו.
בעיר העתיקה יש שוק הקרוי "שוק קורמי" וידוע בעיקר בפרטים הנעשים בעבודת יד ובכללם פרטי אמנות רבים ומגוונים שניתן למצוא בשוק.
ארמונו של האמיר שוכן בעיר העתיקה ויש בו גם שני מסגדים, "המסגד הגדול" ומסגד גידן מקמה.
בקנו שישה רבעים: העיר העתיקה, בומפאי, פאגה, סאבון גארי, הרובע הסורי ונאסרווה.
החל משנת 2007 מתוכננת הקמה של פארק בעיר בנושא טכנולוגיית המידע.
העיר היא מרכזה הכלכלי של צפון ניגריה.
היא מהווה גם מרכז של גידול וייצוא אגוזי אדמה (בוטנים).
בעיר יש אוניברסיטה (אוניברסיטת באירו) ותחנת רכבת המפעילה רכבות ללאגוס העוברות גם בהצטלבות קדונה.
בקרבתה נמצא שדה התעופה הבינלאומי מאלאם אמינו קנו.
קרבתה של העיר להצטלבות קדונה מספקת לה גישה שווה לנמלים של לאגוס ופורט הארקורט.
לפי חישוב המבוסס על תחזית רשמית מתאריך 21 במרץ 2022 מנתה אוכלוסיית העיר כ-4.91 מיליון תושבים, רובם מוסלמים סונים.
בעיר יש גם מיעוט שיעי האופייני למדינות קנו וסוקוטו שבניגריה.
בעיר יש מיעוט קטן מאוד של נוצרים ולא-מוסלמים אחרים ורובם המכריע מתגוררים ברובע הזרים ובאזור הקרוי "סאבון גארי".
בעיר נערך פסטיבל לציון שני המועדים המוסלמים החשובים.
עיד אל-פיטר המסיים את חודש הרמדאן ואת חג הקורבן המציין את המועד לעריכת העלייה לרגל למכה (החג').
בטקס המרכזי בפסטיבל פרשים לבושים בהידור עוברים ברחובות העיר על סוסים שגם להם קישוטים מהודרים בדרכם לארמונו של האמיר.
קבוצות של פרשים, שכל אחת מהן מייצגת כפר השוכן בסביבת העיר, נאספות בקרבת הארמון.
כל קבוצה בתורה מדהירה את הסוסים עד למקום מושבו של האמיר ועוצרת אותם צעדים ספורים ממנו.
טקס זה מסמל את הערכתם ונאמנותם של התושבים לשליט.
קנדריק לה-דייל פרקינס הוא כדורסלן עבר אמריקאי, ששיחק בעמדת הסנטר.
פרקינס שיחק בצעירותו בקבוצת הכדורסל של "בית ספר תיכון קליף ג'.
אוזן" מבימונט שבטקסס, והוביל את הקבוצה לארבע זכיות רצופות באליפות המחוזית ולזכייה אחת באליפות מדינת טקסס.
בשנתו האחרונה בתיכון, ב-2003, הוא השיג ממוצעים של 27.5 נקודות, 16.4 ריבאונדים ו-7.8 חסימות למשחק, וסייע לקבוצה לסיים עם מאזן עונתי של 33 ניצחונות והפסד בודד.
באותה שנה הוא השתתף במשחק כוכבי התיכונים היוקרתי מטעם מקדונלד'ס.
על אף ששקל הצטרפות לאוניברסיטת ממפיס, החליט פרקינס לגשת ישירות לדראפט ה-NBA מבלי ללמוד באוניברסיטה.
הוא נבחר במקום ה-27 על ידי קבוצת ממפיס גריזליס, אך הועבר מיידית לבוסטון סלטיקס.
תרומתו של פרקינס לקבוצה הייתה דלה מאוד בעונתו הראשונה בבוסטון, כאשר הוא שותף בעשרה משחקים בלבד ב-3.5 דקות בממוצע.
בעונות ו- החל פרקינס בהדרגה לקבל יותר ויותר דקות משחק מהמאמן דוק ריברס, והפך לאחד מהשחקנים החזקים ביותר בבוסטון ולשחקן הדומיננטי של הקבוצה מתחת לסל.
פרקינס עשה את פריצתו הגדולה בקריירה ב-2006, כאשר העמיד ממוצעים עונתיים של 5.2 נקודות ו-5.9 ריבאונדים, ופעמים רבות קלע נקודות והוריד ריבאונדים במספרים כפולים.
לאחר עזיבתו של מארק בלונט למינסוטה טימברוולבס בסיום אותה עונה, הפך פרקינס לסנטר הפותח הקבוע של בוסטון.
בעונת סייע פרקינס לבוסטון לזכות באליפות ה-NBA הראשונה שלו, לאחר ניצחון בסדרת גמר הליגה על לוס אנג'לס לייקרס.
בעונת שיפר פרקינס את משחקו במידה רבה - הוא השיג ממוצעים של 8.5 נקודות, 8.1 ריבאונדים ו-2 חסימות בעונה הסדירה, ושיפר אותם לממוצעי "דאבל דאבל" של 11.9 נקודות, 11.6 ריבאונדים ו-2.6 חסימות במשחקי הפלייאוף.
עם זאת, קבוצתו לא הצליחה בניסיונה לזכות באליפות שנייה ברציפות, בשל הפסד לאורלנדו מג'יק בשלב חצי גמר המזרח, בגלל היעדרו של הכוכב הגדול קווין גארנט שנפצע במהלך העונה ונעדר בפלייאוף.
בפברואר 2011 עבר פרקינס בעסקת חליפין לאוקלהומה סיטי ת'אנדר ביחד עם נייט רובינסון בתמורה לג'ף גרין וננאד קרסטיץ' שעברו לבוסטון.
בפברואר 2015 הועבר פרקינס ליוטה ג'אז ומיד שוחרר ממנה וחתם בקליבלנד קאבלירס.
בעונתו היחידה של פרקינס בקאבלירס הגיעה הקבוצה עד סדרת גמר ה-NBA, בה הפסידה לגולדן סטייט ווריורס בתוצאה 4-2. פרקינס התקשה להיכנס לרוטציית הקבוצה, ושותף לאורך הפלייאוף בשמונה משחקים בלבד.
ביולי 2015 חתם פרקינס בניו אורלינס פליקנס על חוזה לעונה אחת.
הקנה הוא מרכיב עיקרי בכלי נשק המשמשים לירייה, כגון אקדח, רובה, מרגמה ותותח.
הקנה הוא בצורת גליל חלול, שדרכו עובר הקליע מיד עם הירייה – הצתת אבק השרפה יוצרת תגובה כימית מהירה המשחררת כמות גדולה של גזים בתחתית הקנה, ולחץ הגז הפתאומי שנוצר דוחף את הקליע לאורך הקנה ומעביר אליו כמות גדולה של אנרגיה קינטית עד לשחרורו של הקליע מלוע הקנה.
הקנה עשוי בדרך כלל ממתכת, והוא מקנה לקליע את הכיוון שבו יעוף.
קליבר: הקוטר הפנימי של הקנה.
זהו המאפיין הידוע ביותר של הקנה, המאפיין פעמים רבות את כלי הנשק כולו.
הקליבר של כלי ירייה מתוצרת בריטניה וארצות הברית מצוין באינצ'ים, ובמרבית המדינות האחרות – במילימטרים.
מבנהו הפנימי של הקנה (הנקרא "קדח").
מבחינה זו הקנים הם משלושה סוגים:
קנה מחורק, ובו חריטות דמויות סליל על הדופן הפנימית של הקנה, הגורם לקליע לצאת ממנו כשהוא מסתובב סביב ציר סיבוב.
נועד בעיקר לקליעים שצורתם מוארכת, כאשר ציר הסיבוב נוצר לאורכו של הקליע והסיבוב המהיר של הקליע מייצב את כיוונו במהלך מעופו.
קנה עם חתך בצורת מצולע.
במרבית כלי הירייה המודרניים הקליע נטען לבית הבליעה, הנמצא בקצהו האחד של הקנה, ונורה דרך קצהו האחר של הקנה.
במרגמה נטען הפגז דרך הקצה שדרכו הוא נורה.
הגדלת אורך הקנה משפיעה על מהירות הלוע המוקנית לקליע ותורמת לדיוק גדול יותר במעופו, אך מסרבלת את כלי הירייה.
לעיתים (בעיקר בתותחים) נמדד אורך הקנה יחסית לקליבר שלו, למשל, קנה שאורכו "800 וקוטרו "16, יסומן כקליבר 50/"16. לעיתים מיוצר רובה בדגמים אחדים – דגם עיקרי בעל קנה ארוך, דגם פחות נפוץ, למשימות מיוחדות, בעל קנה מקוצר, ודגם נוסף, בעל קנה ארוך במיוחד, לצליפה.
בדרך כלל לכלי ירייה יש קנה יחיד, אך רובי ציד מצוידים לעיתים בקנה כפול, ותותחים מסוימים הם מרובי קנים (לתותח M61 וולקן, למשל, שישה קנים), לשם הגברת קצב הירי.
חלק חשוב בתחזוקתו של כלי ירייה הוא ניקוי הקנה, בפרט לאחר הירי.
הסינים, ממציאי אבק השרפה, השתמשו בקנים עשויים במבוק, שצורתו הטבעית היא כשל קנה.
יצרנים אירופיים השתמשו תחילה בברזל חשיל (wrought iron).
הסינים היו הראשונים לייצר קני תותחים מברזל יציקה.
ברונזה ונחושת היו חביבים על יצרני רובים, בזכות קלות עיבודם ועמידותם בפני חלודה.
תותחים קדומים היו עבים מאוד יחסית לקוטרם הפנימי.
פגמי ייצור בקנים מוקדמים גרמו להתפוצצותם בעת הירי, עקב חוסר יכולתם לעמוד בלחץ שהופעל עליהם.
קנה (Rod cell) הוא סוג של תא קולט אור שנמצא ברשתית העין, ויכול לפעול באור בעוצמה חלשה ביחס לתאים קולטי האור האחרים, המדוכים.
תאים אלה קולטים פוטונים וממירים אותם לאות חשמלי שעובר לתאי רשתית דו-קוטביים, ומשם לתאי גנגליון ואל המוח.
הקנים ממוקמים בחלקה החיצוני של הרשתית.
כיוון שתאים אלה רגישים יותר לאור, הם התאים העיקריים שמשמשים לראיית לילה.
לאדם בממוצע יש כ-90 מיליון קנים בכל רשתית.
הקנים ארוכים יותר מהמדוכים, על אף שמבנם הכללי דומה.
קצה התא כולל דיסקיות רבות ובהן רודופסין, חלבון שמשמש לקליטה של פוטונים והמרתם לאות כימי.
הדיסקיות קולטות אורכי גל שונים, ולכן רגישותם לאור גבוהה יותר.
הקנים יכולים להעביר מידע על נוכחות או היעדר אור, אך אינם מספקים מידע לגבי צבעים וזאת באמצעות קליטת אורכי הגל השונים.
רגישותם לפוטונים גבוהה בהרבה משל מדוכים, והם מגיבים בנוכחות של פוטונים בודדים.
בניגוד למדוכים, כל כמה קנים מקושרים לנוירון ביניים (interneuron) אחד, שקולט ומגביר את המידע.
הקנים מגיבים לאט יותר מהמדוכים, עובדה הגורמת להסתגלות איטית יחסית לאור.
ניסויים שערך ג'ורג' וולד הראו כי הרגישות הגבוהה ביותר של קנים היא לאורך גל של כ-498 ננומטרים (צבע ירוק-כחול) וכי הם אינם מגיבים לאורכי גל העולים על 640 ננומטרים (אדום).
עובדה זו קשורה לאפקט פורקינייה (Purkinje effect), שלפיו בשעות הדמדומים הקנים הולכים ונהיים דומיננטיים יותר בראייה, ולכן בטרם נעלם הצבע לחלוטין, יכולת הראייה נעה לכיוון שיא הרגישות של הקנים (ירוק-כחול).
בבעלי חוליות, השפעול של התאים קולטי האור בתגובה לאור הוא היפר-פולריזציה, כלומר הורדת המתח מתחת לסף פוטנציאל הפעולה.
כשמגיע פוטון ונקלט ברודופסין, הקנים עוברים היפר-פולריזציה ועל כן מפסיקים את עיכוב התאים הדו-קוטביים ולכן אות עובר לגנגליון ומשם למערכת העצבים.
באור, 11-cis-retinal של הרודופסין עובר ממצב זה לקונפורמציה לטראנס, הגורם לשינוי המבנה של האופסין.
הרטינל המשמש את הקנים מקורו בוויטמין A.
פגיעה באנזים גורמת לפגיעה ברגישות לאור וכך לעיוורון לילה.
בקנים קיימים שלושה משובים שליליים המאפשרים חזרה למצב מנוחה, קינאזות, GTPase ויצירה מחדש של cGMP.
קינאזות שהם רודופסין קינאזות (rhodopsin kinase), כגון GRK מסוג β-adrenergic receptor kinase (βARK), מזרחנים את הרודופסין בקצה הקרבוקסילי ובכך מעכבים באופן חלקי את הטראנסדיוסין.
כשקנים חשופים זמן ארוך לאור, קיימת אפשרות להסתגל לסביבה, מנגנון שקורה באמצעות ביטול זמני של הרגישות לאור (Desensitization).
המנגנון מתרחש בעת קשירה של ארסטין לרודופסין, והוא משמש כמגשר בין הרודופסין לחלבון Clathrin, בתהליך שמכונה clathrin-dependent endocytosis.
הראשונה היא בידוד (sequestration) הרודופסין, כלומר הכנסה שלו באנדוציטוזה לתוך אנדוזום או ליזוזום ובכך להפסקת הפעילות.
קנדריק לאמאר דאקוורת' , המוכר גם בכינויים K-Dot וקונג פו קני, הוא ראפר אמריקאי מקומפטון שבקליפורניה.
הוא החל את קריירת המוזיקה שלו בחברת תקליטים עצמאית בשם "טופ דואוג אנטרטיינמנט", אך ב-2012 הצטרפו לאמאר וחברת התקליטים שבה חתם לאינטרסקופ רקורדס ולאפטרמת'.
בנוסף, לאמאר חבר בסופרגרופ מהחוף המערבי, בלאק היפי, יחד עם הראפרים ג'יי רוק, סקולבוי קיו ואב-סול.
לאמר נחשב לאחד האמנים המשפיעים ביותר בדורו ולאחד הראפרים הגדולים בכל הזמנים.
לאמר ידוע בכתיבה היוצאת דופן והעוצמתית שלו, שמדברת על נושאים עמוקים לרוב וחשובים.
לאמאר זכה לראשונה להצלחה ולהכרה בציבור לאחר שב-2010 הוציא את המיקסטייפ הרביעי שלו, Overly Dedicated .
שנה לאחר מכן הוא הוציא בלעדית ל-iTunes את האלבום העצמאי הראשון שלו, Section.80. לפני שהוציא את אלבומו השני, לאמאר הספיק להתארח בשירים של ראפרים ידועים, כמו: ד"ר דרה, דה גיים, דרייק, טאליב קוולי, באסטה ריימס, וורן ג'י, ליל ויין, אי-40 ויאנג ג'יזי.
ב-22 באוקטובר 2012 הוציא לאמאר את האלבום השני שלו, Good Kid, M.A.A.D City.
האלבום הגיע למקום השני במצעד בילבורד 200 והסינגלים מתוכו: "Swimming Pools (Drank)", "Bitch, Don't Kill My Vibe" ו-"Poetic Justice" נכנסו למצעד Top 40 האמריקאי בז'אנר הראפ.
האלבום אף הוכתר כאלבום פלטינה על ידי איגוד תעשיית ההקלטות האמריקאי (RIAA).
בתחילת 2013, MTV הכתיר את לאמאר במקום הראשון ברשימת אמני ההיפ הופ הטובים של השנה (MTV's Hottest MCs in the Game).
לאמאר זכה ב־22 פרסי גראמי בסך הכול, נכון לפברואר 2025, טקס הגראמי ה-67. הוא השיג שבע מועמדויות בטקס פרסי גראמי ה-56 ב-2014, כולל אלבום השנה עבור Good Kid, M.A.A.D City ותגלית השנה.
בטקס פרסי גראמי ה-57 ב-2015, הסינגל שלו "i" הביא לו את שתי הזכיות הראשונות שלו: פרס גראמי לשיר הראפ הטוב ביותר ופרס גראמי לביצוע הראפ הטוב ביותר.
לאמאר השיג את המועמדות השנייה שלו לאלבום השנה בטקס פרסי גראמי ה-58 עבור To Pimp a Butterfly, וגם הוביל את הקטגוריה עם 11 מועמדויות.
הוא עבר את אמינם כראפר שמשיג הכי הרבה מועמדויות בערב אחד, ונמצא במקום השני לאמן אחרי מייקל ג'קסון שמחזיק את השיא עם 12 מועמדויות מאז 1984. לאמאר היה האמן בעל הכי הרבה פרסי גראמי באותו ערב, 5 במספר, כולל אלבום הראפ הטוב ביותר.
הראפר הופיע בפעם הראשונה ברשימת Time 100 של "טיים מגזין" ב-2016.
בשנת 2017 הוציא לאמאר את אלבום הסטודיו הרביעי שלו, Damn, שקיבל שבחים ממבקרים, וזכה להצלחה מסחרית גדולה.
האלבום הגיע למקום הראשון ברשימת בילבורד 200 ובמספר ההשמעות ב-iTunes, האלבום אף זכה בפרס פוליצר באותה שנה.
בנוסף לפרס פוליצר, האלבום גרף 5 פרסי גראמי מתוך 7 מועמדויות בטקס פרסי גראמי ה-60 , כולל אלבום הראפ הטוב ביותר.
בשנת 2022 הוציא לאמאר את אלבום הסטודיו החמישי שלו, Mr.
Morale & the Big Steppers, אשר הביא לו את הזכייה השלישית בפרס אלבום הראפ הטוב ביותר, בטקס פרסי גראמי ה-65. באותו הערב לאמאר זכה בשני פרסי גראמי נוספים.
ב-22 בנובמבר 2024 הוציא לאמאר בהפתעה את אלבום הסטודיו השישי שלו, GNX.
בטקס פרסי גראמי ה-67 זכה לאמאר בחמישה פרסי גראמי מתוך 5 מועמדויות, עם שירו not like us שהפך לשיר המעוטר ביותר בתולדות הגראמי, יחד עם השיר up, up and away.
זכיות אלו הציבו אותו עם 22 פרסי גראמי סך הכל, מספר שמציב אותו במקום השלישי ברשימת הראפרים עם הכי הרבה זכיות בגראמי, מאחורי קניה וסט וג'יי-זי שזכו ב-24 ו-25 פרסים בהתאמה.
עד 2009: תחילת הקריירה המוזיקלית
קנדריק לאמאר נולד בקומפטון, קליפורניה, להורים משיקגו, אילינוי.
אמו בחרה לקרוא לו קנדריק על שמו של המוזיקאי, הזמר והמלחין האמריקאי, מאלבמה, אדי קנדריקס.
קנדריקס הוא אחד ממייסדי מוטאון; זמר סולן של הלהקות המצליחות The Temptations ו"הסופרימס".
לאמאר סיפר כי כשהיה בן 8, צפה במושאי הערצתו, טופאק שאקור וד"ר דרה, במהלך הצילומים לקליפ הסינגל "California Love".
לאמאר מספר כי היה זה רגע משמעותי בחייו, וכי אז הבין לאן מועדות פניו.
הוא למד בתיכון Centennial שבקומפטון.
ב-2003, בגיל 16, לאמאר הוציא את המיקסטייפ הראשון שלו, "Youngest Head Nigga In Charge", תחת הכינוי K-Dot.
המיקסטייפ הביא ללאמאר התעניינות מקומית שהובילה להחתמה שלו בחברת תקליטים עצמאית טופ דואוג אנטרטיינמנט.
ב-2005 לאמאר הוציא את המיקסטייפ השני שלו, "Training Day", שכלל 26 שירים.
ב-2006 וב-2007, יחד עם מספר ראפרים צעירים מהחוף המערבי כמו: ג'יי רוק ו-Ya Boy, חימם לאמאר את דה גיים במספר הופעות.
בעקבות אותן הופעות, דה גיים אף אירח את לאמאר בשניים משיריו, "The Cypha" ו-"Cali Niggaz".
ב-2008, לאמאר הופיע בקליפ לסינגל "In the Ghetto (All My Life)" של הראפר ג'יי רוק.
לאמאר זכה להכרה נוספת לאחר שהשתתף בבאטל שערך הראפר צ'ארלס המילטון בהופעה שלו, בבאטל לאמאר נתן וורס מהשיר "Keep It Real" מ-1995 של הראפר Miilkbone, הוורס אחר כך הופיע בשיר "West Coast Wu-Tang" מהמיקסטייפ "C4" של לאמאר.
ב-2009 לאמאר הוציא את המיקסטייפ השלישי שלו, "C4".
באותה השנה לאמאר החליט להחליף את שם הבמה שלו, K-Dot, לשמו הפרטי.
בסוף אותה השנה הוא הוציא מיני אלבום שנקרא על שמו, "Kendrick Lamar".
ב-2009 לאמאר גם הקים את הסופרגרופ Black Hippy עם הראפרים ג'יי רוק, סקולבוי קיו ואב-סול.
ב-2010, לאמאר הצטרף למסע הופעות The Independent Grind Tour עם טק ניין ו-ג'יי רוק.
ב-14 בספטמבר 2010, לאמאר הוציא את המיקסטייפ Overly Dedicated למכירה דיגיטלית, תחת הלייבל טופ דואוג אנטרטיינמנט.
ב-23 בספטמבר הוציא את המיקסטייפ להורדה בחינם באינטרנט.
השיר הבולט ביותר במיקסטייפ הוא "Ignorance Is Bliss", שכולל אלמנטים מתת הז'אנר גאנגסטה ראפ.
ד"ר דרה אשר צפה בקליפ של השיר ביוטיוב, החליט שהוא מעוניין לעבוד עם לאמאר.
לאמאר עבד עם ד"ר דרה וסנופ דוג על האלבום של דרה "Detox" וחתם בלייבל של דרה אפטרמת' אנטרטיינמנט.
ב-12 באפריל 2011, לאמאר הוציא את הסינגל "HiiiPoWeR" מהאלבום הראשון שלו, Section.80. הסינגל הופק על ידי ג'יי קול.
ב-2 ביולי 2011, לאמאר הוציא את האלבום העצמאי הראשון שלו, Section.80. האלבום כלל את האורחים: קולין מונרו, GLC, סקולבוי קיו ואב-סול, ההפקה של האלבום נעשתה על ידי הלייבל העצמאי טופ דואוג.
5,300 עותקים דיגיטליים של האלבום נמכרו בשבוע הראשון לצאתו, והאלבום קיבל ביקורות טובות מצד המבקרים.
באוגוסט 2011, בזמן שלאמאר הופיע יחד עם סנופ דוג, ד"ר דרה ודה גיים במערב לוס אנג'לס, שלושת הראפרים הידועים הכתירו את לאמאר כ"מלך החדש של החוף המערבי".
ב-24 באוגוסט 2011, לאמאר הוציא את הקליפ לשיר "A.D.H.D" מהאלבום.
באוקטובר 2011, לאמאר הופיע יחד עם הראפרים B.o.B, טק ניין, MGK ו-.Big K.R.I.T, בטקס פרסי ה-BET.
באוקטובר לאמאר ייצג את החברה Windows Phone, כאשר הוציא את השיר "Cloud 10", על מנת לקדם את המוצר החדש של החברה.
במחצית השנייה של 2011, לאמאר התארח במספר אלבומים, כמו: "All 6's and 7's" של טק ניין, "The R.E.D.
Album" של דה גיים, "The Wonder Years" של 9th Wonder ובאלבום "Take Care" של דרייק, אשר זכה בפרס גראמי.
ב-22 באוקטובר 2012 לאמאר הוציא את אלבום סטודיו השני שלו, Good Kid, M.A.A.D City.
האלבום מכר 242,112 עותקים בשבוע הראשון לצאתו, והוא דורג במקום השני במצעד בילבורד 200. בדצמבר 2012, FUSE TV הכתיר את הסינגל "Backseat Freestyle" מהאלבום לשיר הכי הטוב לשנת 2012. אתר ההיפ הופ המוביל HipHop DX הכתיר את לאמאר כראפר השנה.
ב-22 בפברואר לאמאר הוציא את הקליפ לשיר "Poetic Justice", שבו התארח הראפר דרייק.
ביוני 2013 האלבום הוכתר כאלבום פלטינה על ידי איגוד תעשיית ההקלטות האמריקאי, כשנמכרו 938,389 עותקים של האלבום.
בפברואר 2014 הודיע לאמאר שהוא עובד על אלבומו השלישי.
ב-23 בספטמבר 2014, הוציא לאמאר את "i", הסינגל ראשון מתוך אלבומו השלישי.
בטקס פרסי גראמי 2015 זכה לאמאר בפרס מופע הראפ הטוב ביותר ושיר הראפ הטוב ביותר עבור "i".
ב-9 בפברואר 2015, יצא הסינגל השני, "The Blacker the Berry".
האלבום To Pimp a Butterfly נועד לצאת ב-23 במרץ 2015, אך יצא שבוע מוקדם יותר, ב-15 במרץ.
האלבום זכה לתגובות נלהבות מהמבקרים.
בארצות הברית נמכר האלבום ב-324,000 עותקים בשבוע הראשון ליציאתו ונכנס היישר למקום הראשון במצעד בילבורד 200. האלבום שבר שיאי הזרמות בספוטיפיי (9.6 מיליון) והגיע לראשי המצעדים גם בקנדה, בממלכה המאוחדת, באוסטרליה ובניו זילנד.
באחד בפברואר 2016 האלבום הוכרז כאלבום פלטינה על ידי איגוד תעשיית ההקלטות האמריקאי.
ב-11 במאי העניק הסנאט של מדינת קליפורניה ללאמאר את פרס "אייקון הדור".
ב-2015 דירג מגזין בילבורד את לאמאר במקום התשיעי ברשימת עשרת הראפרים הטובים בכל הזמנים.
לאמאר התארח ברמיקס לשיר "Bad Blood" של טיילור סוויפט.
הרמיקס, שיצא כסינגל במאי 2015, והגיע למקום הראשון במצעד בילבורד הוט 100.
ב-4 במרץ 2016 לאמאר הוציא אלבום אוסף, "Untitled Unmastered", המכיל 8 קטעים.
לאמאר אישר כי הקטעים הם דמואים לא גמורים מהעבודה על אלבום To Pimp a Butterfly.
האלבום זכה לשבחים מהמבקרים ופתח בראש מצעד הבילבורד 200.
באפריל 2017 לאמאר הוציא את אלבומו הרביעי, "Damn".
בשיר ".YAH" באלבום, לאמאר ביקש שלא יגדירו אותו כ"שחור" אלא כ"בן ישראל".
גם אלבום זה זכה לתגובות נלהבות ממבקרים ופתח בראש מצעד הבילבורד 200. באפריל 2018, זכה לאמאר בפרס פוליצר על אלבומו "Damn".
האלבום הוכרז כאלבום פלטינום משולש ב-10 במאי 2018 על ידי איגוד תעשיית ההקלטות האמריקאי.
ביחד עם אנתוני טיפית, המקים של טופ דואוג אינטרטיינמנט, לאמאר הפיק את המוזיקה בהשראת הסרט הפנתר השחור, והפסקול יצא כאלבום ב-9 בפברואר 2018.
לאחר הפסקה של 4 שנים, החל לאמאר לרמוז על צאת אלבום האולפן החמישי שלו תחת חברת התקליטים טופ דואוג אנטרטיינמנט לצד פוסטים ברשתות החברתיות.
לאחר מכן הוציא את סינגל "Family Ties" עם בייבי קים.
ב-13 בפברואר 2022, הופיע לאמאר בסופרבול ה-56, לצד ד"ר דרה, סנופ דוג, אמינם, 50 סנט, מרי ג'יי בלייג', ואנדרסון פאאק.
ב-18 באפריל 2022, הכריז לאמאר על צאת אלבום האולפן החמישי שלו Mr.
Morale & the Big Steppers, שיצא לאור ב-13 במאי 2022. ב-8 במאי, הוציא לאמאר את הסינגל השיווקי "The Heart Part 5", לצד וידאו קליפ, שבו השתמש בטכנולוגיית דיפ-פייק, בסרטון רואים את הפרצוף של לאמאר משתנה לפרצופים של דמויות אמרקיאיות חשובות, כמו: ויל סמית', קניה וסט, קובי בראיינט ואו.
2023–הווה: GNX, סינגלים ושיתופי פעולה
במאי 2023, לאמאר השתתף בסינגל של ביונסה, "America Has a Problem", והוציא עם בייבי קים את הסינגל "The Hillbillies", שהועמד לפרס גראמי לביצוע הראפ הטוב ביותר.
במרץ 2024 השתתף לאמאר בסינגל של פיוצ'ר ומטרו בומין, "Like That".
הופעתו בשיר זכתה לתשומת לב ושבחים בעקבות מילים שכוונו כלפי הראפרים דרייק וג'יי קול.
"Like That" הגיע למקום הראשון בבילבורד הוט 100 ושהה בו למשך שלושה שבועות רצופים, והפך לשירו השלישי של לאמאר שהגיע למקום הראשון והראשון שנכנס היישר למקום זה.
ב-30 באפריל, הוציא לאמאר בהפתעה את שיר הדיס, "Euphoria", בתגובה ל-"Push Ups" של דרייק, וב-3 במאי, הוציא שיר דיס נוסף באינסטגרם בשם "".
ב-3 במאי, כ-20 דקות לאחר צאתו של דיס התגובה של דרייק, "Family Matters", הוציא שיר דיס נוסף בשם "Meet the Grahams".
יום לאחר מכן, הוציא לאמאר רצועת דיס נוספת המכוונת לדרייק בשם "Not Like Us".
בדומה ל-"Like That", השיר הגיע היישר אל המקום הראשון בבילבורד הוט 100. ב-11 בספטמבר, לאמאר הוציא שיר בהפתעה בעמוד האינסטגרם שלו, ששמו "Watch the Party Die".
בנובמבר 2024, לאמאר הוציא את אלבומו השישי, GNX.
בדצמבר 2024, לאמאר וסיזה הכריזו על סיבוב הופעות משותף בשם "Grand National Tour" לשנת 2025, הכולל 19 הופעות באצטדיונים ברחבי צפון אמריקה.
ב-9 בפברואר 2025 לאמאר הוביל את מופע המחצית בסופרבול 2025 בניו אורלינס.
זו הפעם השנייה שלאמאר הופיע במופע המחצית, לאחר שהשתתף כאורח במופע של ד"ר דרה ב-2022, ובכך הפך לראפר הראשון שמוביל לבדו את מופע המחצית של הסופרבול.
לאמאר ביצע שירים נבחרים מהרפרטואר שלו, כולל גרסה מצונזרת לשיר "Not Like Us" שמכוון נגד דרייק.
קרחון קנדר (Kander Glacier) הוא קרחון יבשתי באורך 6.6 קילומטר הנמצא ברכס האלפים הברניים בקנטון ברן בשווייץ.
שטחו הכולל של הקרחון הוא 13.9 קמ"ר.
הקרחון מוקף בהרים מוטהורן וצ'ינגלהורן ממזרח, פטרסגראט ובירגהורן מדרום בלימליזאלפהורן ופרונדנהורן מצפון.
מי הפשרת השלגים של הקרחון מתנקזים דרך נהר קנדר לאגם תון.
קנדר (בגרמנית Kander) הוא נהר הזורם בשווייץ באורך 44 קילומטרים ומנקז שטח של 1,126 קמ"ר.
הנהר נחשב ליובל של נהר ארה והם מתמזגים ליד העיר תון.
הנהר זורם לאורך עמק קנדר (Kandertal) ועמק גסטר (Gastertal) עד לאגם תון.
הנהר נחשב לאחד ממסלולי הרפטינג הקשים בשווייץ, בשל המספר הרב של המפלים והסלעים בנתיבו.
בשנת 2008 נהרגו בנהר 5 חיילים שווייצרים בשעה שהשתתפו באימון ניווט בנהר.
קֶנדָמָה (ביפנית: けん玉, "קן" (מקל/ידית) + "טאמה" (כדור); באנגלית: Kendama) הוא צעצוע יפני מסורתי.
הצעצוע מורכב משלוש כפות, חוד (ספייק) וכדור עם חור במרכזו, שמחובר בחוט לאחד מחלקי הצעצוע.
המטרה היא לקלוע את הכדור לכל אחת מהכפות ולחוד.
הקנדמה דומה למשחק הקלאסי הכוס-והכדור, ומשחקי העץ הידועים בעולם כמו הבילבוקט bilboquet בצרפת והבלרו balero במקסיקו.
העיקרון של צעצועים אלה הוא זהה: תפיסת אובייקט אחד עם אחר, כששניהם מחוברים בחוט.
סגנון הקנדמה המודרני מושפע ממגוון רחב של מיומנויות ומשחקים כמו סקייטבורד, יו יו, דיאבולו וג'אגלינג.
משחק הקנדמה הומצא לפני כמאה שנים ומקורו בעיר האצ'וקאצ'י, הירושימה שביפן.
הקנדמה משפרת את הקואורדינציה וקשר העין-יד.
הקנדמה זכתה בתחילת המאה ה-21 לפופולריות גוברת מחוץ ליפן, ופעילויות שונות הקשורות במשחק מתקיימות ברחבי העולם.
בקנדמה קיימים כמה תרגילים בסיסיים: "ביג קאפ", "סמול קאפ", "בייס קאפ" ו"ספייק".
ביג קאפ: בתרגיל ביג קאפ שמים את הכדור על הכף הגדולה.
סמול קאפ: בתרגיל סמול קאפ שמים את הכדור על הכף הקטנה.
בייס קאפ: בתרגיל בייס קאפ שמים את הכדור על הכף הקטנה ביותר והמקבילה לספייק.
ספייק: בתרגיל ספייק מכניסים את חור הכדור לתוך השפיץ.
חברת הקנדמה הגדולה בישראל היא "קנדמה ישראל", אשר מייצרת, מעצבת ומשווקת קנדמות בעבודת יד בארץ ובעולם.
קנדמה ישראל הוא מותג קנדמה ישראלי המייצר קנדמות ייחודיות הנצבעות בעבודת יד בישראל.
הוקם ב-2012 ע"י אבירם לוגסי ודוד וידסלבסקי, מייסדי קהילת הקנדמה הישראלית המייצגים את ישראל בתחרויות ובאליפויות השונות בעולם.
ב-2016 השיקו לראשונה את הריינו קליר (Rhino Clear) – גריפ מקצועי לקנדמה הנצבע בעבודת יד בשיטה ייחודית.
הלכּה המקצועית פותחה בישראל לאחר מחקר.
קנדמה ישראל התחילה את דרכה ב-2012 בהפצת קנדמה ברחבי הארץ ובניית הקהילה הישראלית דרך מפגשים שבועיים, פסטיבלים ופעילויות בבתי ספר.
תוך מספר חודשים ולאחר מסע קנדמה ארצי נוצרה קהילה גדולה בארץ של אלפי ילדים המשחקים קנדמה.
מאז 2016 ומדי שנה הטיסו מספר משלחות להתחרות באליפות העולם בקנדמה ביפן.
ב-2017 ליעד קוטלרקר מאשדוד זכה במקום ה-3 באליפות העולם בקנדמה.
לקנדמה ישראל טים (נבחרת) בינלאומי המכיל שחקנים המייצגים את המותג בתחרויות.
בטים שחקנים ישראלים וגם שחקנים מארה"ב, אירופה ויפן.
2017 - ליעד קוטלרקר מאשדוד מגיע למקום ה-3 באליפות העולם בקנדמה (האצ'וקאצ'י, יפן)
2018 - ליעד קוטלרקר ועינב סיבהי מגיעים לעשירייה המובילה באליפות העולם בקנדמה.
2020 - טאקויה (Takuya Igarashi) בן 15 מיפן, זכה באליפות העולם בקנדמה וגם באליפות הפריסטייל העולמית לשנת 2020, כשהוא מייצג את קנדמה ישראל.
2022 - טאקויה זוכה באליפות העולם בקנדמה בפעם השנייה.
קנדרה "קני" הריסון היא אתלטית אמריקאית, סגנית האלופה האולימפית (טוקיו 2020), סגנית אלופת העולם (דוחה 2019) ושיאנית עולם בעבר בריצת 100 מטר משוכות.
ואלופת העולם באולם (בירמינגהאם 2018) בריצת 60 מטר משוכות.
הריסון נולדה בטנסי, בגיל צעיר היא אומצה על ידי גרי וקרון הריסון שאימצו 8 מעשרת ילדיהם.
למדה והתאמנה באוניברסיטת קנטקי בהדרכתו של אדריק פלוריאל.
במבחנים האמריקאים לאולימפיאדת לונדון (2012) שהתקיימו ביוג'ין, אורגון ב-22 ביוני סיימה הריסון במקום 22 בריצת 100 מטר משוכות בתוצאה של 13.23 שניות ולא הצליחה להתברג למשלחת האמריקאית למשחקים.
באליפות ה-NCAA שנערכה ביוני 2013 סיימה הריסון במקום חמישי בריצת 100 מטר משוכות בתוצאה של 12.88 שניות ובמקום רביעי בריצת 400 מטר משוכות בתוצאה של 55.75 שניות.
בשל פציעה בשרירי מיתר הברך (hamstring), היא החמיצה את התחרויות בחורף 2014 ובתחילת 2015. אך לאחר שחזרה להתחרות באליפות המכללות באולם שנערכה במרץ 2015 היא זכתה במדליית זהב בריצת 60 מטר משוכות בתוצאה של 7.87 שניות, התוצאה הרביעית בטיבה בעולם באותה העת.
ביוני אותה שנה היא זכתה לראשונה באליפות המכללות, במדליית זהב בריצת 100 מטר משוכות בתוצאה של 12.55 שניות ובמדליית כסף בריצת 400 מטר משוכות בשיא אישי של 54.09 שניות, אחרי שמיר ליטל (53.74 שניות), התוצאה השנייה בטיבה בעולם באותה העת.
באליפות ארצות הברית שנערכה ביוג'ין ביוני 2015 זכתה הריסון במדליית כסף בריצת 100 מטר משוכות בתוצאה של 12.56 שניות, אחרי דון הרפר (12.55 שניות).
באליפות העולם שנערכה בבייג'ינג, סין היא פסלה בזינוק בשלב חצי הגמר.
באליפות המכללות באולם שנערכה במרץ 2016 היא זכתה במדליית כסף בריצת 60 מטר משוכות בשיא אישי של 7.77 שניות, אחרי בריאנה רולינס (7.76 שניות), התוצאה ה-13 בטיבה בכל הזמנים.
שבוע לאחר מכן, באליפות העולם באולם שנערכה בפורטלנד, אורגון היא סיימה במקום שמיני בריצת 60 מטר משוכות בתוצאה של 8.87 שניות לאחר שאיבדה את שווי משקלה לאחר שפגעה עם הרגל במשוכה הראשונה.
בשלב המוקדמות היא קבעה את התוצאה המהירה באליפות 7.81 שניות, תוצאה שווה למדליית הזהב.
בתחרות שנערכה באפריל 2016 קבעה הריסון בריצת 100 מטר משוכות שיא אישי חדש של 12.36 שניות, תוצאת השנה בעולם והתוצאה התשיעית בטיבה בכל הזמנים.
בתחרות פרפונטיין קלסיק שנערכה בסוף מאי אותה שנה היא קבעה בריצת 100 מטר משוכות שיא ארצות הברית חדש של 12.24 שניות והתוצאה השנייה בטיבה בכל הזמנים.
במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי אותה שנה היא סיימה רק במקום שישי בריצת 100 מטר משוכות בתוצאה של 12.62 שניות ולא נכללה במשלחת האמריקאית למשחקים.
בתחרות ליגת היהלום שנערכה בלונדון ב-22 ביולי אותה שנה היא שברה את שיא העולם הוותיק בן ה-28 שנים של יורדנקה דונקובה מבולגריה בתוצאה של 12.20 שניות, שיפור של מאית אחת (12.21 שניות).
באליפות העולם שנערכה בלונדון, ב-12 באוגוסט 2017 סיימה הריסון במקום רביעי בריצת 100 מטר משוכות בתוצאה של 12.74 שניות.
בשלב המוקדמות היא קבעה תוצאה של 12.60 שניות ועלתה ראשונה לשלב חצי הגמר, התוצאה השנייה בטיבה בכל התחרות אחרי המנצחת סאלי פירסון מאוסטרליה (12.53 שניות בחצי גמר ו-12.59 שניות בגמר).
באליפות העולם באולם שנערכה בברמינגהאם, בריטניה במרץ 2018 זכתה הריסון במדליית זהב בריצת 60 מטר משוכות בשיא אליפות ובשיא אמריקה חדש של 7.70 שניות, שתי מאיות השנייה איטי משיא העולם, לפני בת ארצה כריסטינה מאנינג (7.79 שניות) וננאדין ויסר מהולנד (7.84 שניות).
באליפות העולם שנערכה בדוחה, קטר ב-6 באוקטובר 2019 זכתה הריסון במדליית כסף בריצת 100 מטר משוכות בתוצאה של 12.46 שניות, אחרי בת ארצה ניה אלי (12.34 שניות) ולפני דניאל ויליאמס מג'מייקה (12.47 שניות).
ריצת 100 מטר משוכות: 12.20 שניות (2016), שיא עולם בעבר, שיא אמריקה והתוצאה השנייה בטיבה בהיסטוריה
קנדלריה מולפסה (בספרדית: Candelaria Molfese; נולדה ב-3 בינואר 1991) היא שחקנית, זמרת, רקדנית ומנחת טלוויזיה ארגנטינאית.
מולפסה נולדה בבואנוס איירס, כקטנה מבין חמש אחיות.
שיחקה בסדרה ויולטה ששודרה בערוץ דיסני משנת 2012 עד 2015, משם דמותה הידועה ביותר, קמילה טורס.
ב-2013 השתתפה בסיבוב הופעות של "ויולטה" באירופה ובאמריקה הלטינית.
במקביל, שימשה מנחה בתוכנית "חברים למען העולם" - "Amigos Por El Mundo" שהיא גרסה ארגנטינאית לסדרה בערוץ דיסני שנועדה לקשר וליצור שלום בין אנשים בעולם ולשמור על איכות הסביבה.
מולפסה כתבה ספר הנקרא "העולם של קנדה" שם היא כותבת על חייה, חבריה וסודותיה, ובנוסף, עצות באיפור, ציפורניים ואופנה, תסרוקות ואביזרים שיעזרו להראות טוב ומתכונים.
מולפסה משתתפת בתוכנית "fans en vivo" שהיא סדרת רשת (תוכנית טלוויזיה באינטרנט) שבה מדברים על נושאים המעניינים בני נוער ועורכים ראיונות.
היא מנחה בתוכנית יחד עם אגוסטין סיירה ומיכאלה ואסקס.
בחודש אוגוסט לשנת 2016 מולפסה הצטרפה לפרויקט "Upload" שמטרתו להביא יוטיוברים מדרום אמריקה שיתעדו את השהות שלהם בישראל וכך יזמינו עוד תיירים לבוא ולא לפחד משהות בישראל.
קנדריק פאריס הוא מרים משקולות אולימפי אמריקאי.
פאריס נולד בשריבפורט, ארצות הברית.
בגיל 11 החל להרים משקולות.
בשנת 2004, החל להשתתף בתחרויות בינלאומיות.
בתחילת הקריירה שלו, הוא התחרה בקטגוריית משקל 77 ק"ג.
בשנת 2006, עלה לקטגוריית משקל 85 ק"ג, ובשנת 2015 עלה לקטגוריית משקל 94 ק"ג.
בשנת 2008, השתתף באולימפיאדת בייג'ינג ודורג במקום השמיני (362 ק"ג).
בשנת 2010, זכה במדליית זהב באליפות הפאן אמריקאית בהרמת משקולות כשהרים משקל כולל של 362 ק"ג.
בשנת 2011, זכה במדליית ארד במשחקים הפאן-אמריקאיים כשהרים משקל כולל של 348 ק"ג.
בשנת 2012, השתתף באולימפיאדת לונדון ודורג במקום העשירי (355 ק"ג).
בשנת 2013, זכה במדליית כסף באוניברסיאדת קאזאן (372 ק"ג).
בשנת 2015, זכה במדליית זהב במשחקים הפאן-אמריקאיים .
בשנת 2016, זכה במדליית זהב באליפות הפאן אמריקאית (364 ק"ג) .
ב-8 במאי 2016, במסגרת המבחנים לאולימפיאדת ריו דה ז'ניירו, שבר שיא אמריקאי בקטגוריית משקל 94 ק"ג לאחר שהרים משקל כולל של 377 ק"ג (168 ק"ג בהנפה ו-209 ק"ג בדחיקה ).
באותה השנה, היה הגבר היחיד בענף הרמת המשקולות של המשלחת האמריקאית לאולימפיאדת ריו דה ז'ניירו ודורג בתחרות במקום ה-11.
פאריס השלים תואר בתקשורת באוניברסיטת מדינת לואיזיאנה שריבפורט .
בשנת 2014, לקראת הולדת בנו השני, פאריס אימץ אורח חיים טבעוני.
פאריס מגדיר עצמו כאדם מאמין, צאצא של אחד משבטי ישראל ומכנה את עצמו לעיתים בשם 'יעקב'.
נשוי לקתרינה ולהם שני ילדים.
קנו היא אחת מ-36 המדינות המרכיבות את ניגריה, וממוקמת בצפון הארץ.
קנו היא המדינה הגדולה ביותר מבחינת מספר תושביה.
קנו נוסדה ב-27 במאי 1967. עד שנת 1991 קנו כללה גם את מדינת ג'יגווה אשר התפצלה ממנה בסופו של דבר.
מלבד ג'יגווה היא גובלת במדינות קצינה, באוצ'י וקדונה.
בירתה היא העיר קנו, שעל שמה נקראת המדינה.
אחד המרכיבים החשובים של הכלכלה המקומית הוא החקלאות אשר נפוצה בפריפריה של קנו.
הייצור החקלאי המקומי כולל אורז, תירס, דורה, לוביה ודוחן.
ייצור זה מהווה מקור לאוכל עבור תושבי קנו, בעוד שהייצוא כולל אגוזים וכותנה.
קנו היא יצרנית גדולה של שום, עורות, גומי ערבי, סויה, שומשום ופלפלת צ'ילי.
הפעילות המסחרית הראשונה החלה בקנו במהלך המאה ה-16. בהמשך האזור הפך למרכז מסחרי חשוב באפריקה.
קנו היא המרכז התעשייתי הגדול ביותר בניגריה אחרי מדינת לאגוס והגדול ביותר בצפון הארץ.
הייצור התעשייתי המקומי כולל טקסטיל, הנעלה, פלסטיק, קוסמטיקה וכו'.
קנוד, נסיך הכתר של דנמרק (בדנית: Arveprins Knud; 27 ביולי 1900 – 14 ביוני 1976) היה בנם של כריסטיאן העשירי, מלך דנמרק ושל רעייתו, אלכסנדרינה, דוכסית מקלנבורג-שוורין, ונסיך הכתר הדני בין השנים 1947–1953.
הנסיך קנוד נולד ב-27 ביולי 1900 בארמון סורגנפרי שמצפון לקופנהגן, במהלך תקופת מלכותו של סבא רבא שלו, כריסטיאן התשיעי.
אמו של קנוד הייתה אלכסנדרינה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ושל אנסטסיה מיכאילובנה, הדוכסית הגדולה של רוסיה.
ב-29 בינואר 1906, מת כריסטיאן התשיעי וסבו של קנוד ירש אותו על כס המלכות כפרדריק השמיני.
אביו של קנוד היה אז לנסיך הכתר וקנוד עצמו היה לשלישי בסדר הירושה.
שש שנים לאחר מכן, ב-14 במאי 1912, מת פרדריק השמיני, ואביו של קנוד ירש אותו כמלך כריסטיאן העשירי, תוך שאחיו פרדריק נהיה נסיך הכתר של דנמרק.
כמקובל באותה העת קנוד למד במכללה הימית, וב-8 בספטמבר 1933 הוא התחתן עם בת דודתו קרוליין מתילדה, נסיכת דנמרק, בתם של האראלד, נסיך דנמרק והלנה אדליידה, נסיכת שלזוויג-הולשטיין-זונדרבורג-גליקסבורג.
השניים התגוררו בארמון פרדנסבורג, ונולדו להם 3 ילדים.
ב-20 באפריל 1947 מת אביו כריסטיאן העשירי, ואחיו פרדריק התשיעי, מלך דנמרק עלה לשלטון במקומו.
בתחילה שימש קנוד כיורש העצר, אולם בשנת 1953 הפרלמנט העביר חוק המבטל את ההעדפה הגברית בהעדפת הבן הבכור, ובעקבות כך היא הפכה ליורשת העצר.
בשנת 1972 מת אחיו פרדריק התשיעי, ובתו מרגרטה השנייה, מלכת דנמרק עלתה לשלטון במקומו, וב-14 ביוני 1976 מת קנוד בביתו בקופנהגן.
ב-8 בספטמבר 1933 התחתן קנוד עם קרוליין מתילדה, נסיכת דנמרק, בתם של האראלד, נסיך דנמרק והלנה אדליידה, נסיכת שלזוויג-הולשטיין-זונדרבורג-גליקסבורג, ונולדו להם 3 ילדים:
אליזבת, נסיכת דנמרק (נולדה ב-1935)
אינגולף, רוזן רוזנבורג (נולד ב-1940)
קנדריק ריי הוא כדורסלן אמריקאי המשחק בעמדת הקלע בקבוצת אא"ק אתונה מליגת העל היוונית ובליגת האלופות.
ריי למד בתיכון במידלטאון, ניו יורק.
הוא שיחק כדורסל בקולג'ים באוניברסיטת קוויניפק בובקאטס ואחר כך באוניברסיטת קנסאו סטייט אוולס.
ב- 26 בפברואר 2017 נבחר לחמישיית העונה של אזור האטלנטיק סאן.
בשנתו האחרונה בקולג' היו לו בממוצע 21.2 נקודות, 3.7 ריבאונדים ו-3.1 אסיסטים למשחק.
ב-24 ביולי 2017 החל את הקריירה המקצועית שלו בקבוצה הצ'כית נימבורק, כאשר חתם על חוזה לשנה אחת.
ריי סייע לנימבורק לזכות בליגה הצ'כית ובגביע הצ'כי, הוא הצליח גם להוביל את הצ'כים לשמינית גמר ליגת האלופות של פיב"א, שם הם הפסידו, לאלופה העתידית, א.א.ק.
ב-56 משחקים ששיחק בעונת 2017-18 (הן בליגה הצ'כית והן בליגת האלופות), העמיד ריי ממוצעים של 14.1 נקודות, 4.1 ריבאונדים ו-2.7 אסיסטים ב-19.2 דקות למשחק.
ריי זכה בתואר השחקן המצטיין בליגה הצ'כית ונכנס לחמישיית העונה השנייה בליגת האלופות.
ב-18 ביוני 2018 ריי חתם לשלוש שנים באלופת המדינה, מכבי תל אביב.
ב-26 בפברואר 2019 הושאל ללה מאן סארת הצרפתית עד לסוף העונה.
בתום העונה שוחרר ממכבי תל אביב וחתם באא"ק אתונה.
אחיו הבוגר של ריי הוא אלן, גם הוא כדורסלן במקצועו.
קנדס קרוגר היא עיתונאית אמריקאית.
קרוגר נולדה באוסטין לברברה ולארי.
ב-1994 החלה להתחרות בתחרויות יופי מקומיות בטקסס, התואר הראשון שזכתה בו היה "מיס מחוז ויליאמסון" (Williamson County) ב-1999.
התואר השני שזכתה היה "מיס אוסטין" ב-1999.
היא השתתפה מספר פעמים במהלך שנות התשעים בתחרות מיס טקסס ארצות הברית אך לא הגיעה למקומות הראשונים ובשנת 2000 עלתה לשתים עשרה.
ב-2001 זכתה בתואר מיס טקסס ארצות הברית בטקס שנערך באודיטוריום של לאבק.
בתחרות הארצית של מיס ארצות הברית נבחרה למקום הראשון כנציגת טקסס, במהלך כהונתה בתואר ביקרה בבית הסנאט של טקסס ונפגשה עם מושל המדינה ריק פרי.
בתחרות מיס תבל 2001 נבחרה לסגנית השנייה.
היא למדה עיתונאות באוניברסיטת טקסס A&M.
ב-2004 ו-2005 הופיעה בתוכנית המגזין "Across America".
ב-2005 הנחתה את תחרות מיס טקסס, ב-2006 תמכה בהדחתה מהתואר של מיס ארצות הברית טרה קונר.
כיום, עובדת כמגישה בתחנת טלוויזיה בדאלאס.
קנדריק מלווין נאן הוא כדורסלן אמריקאי המשחק בקבוצת פנאתינייקוס מליגת העל היוונית בכדורסל, בעמדות הרכז והקלע.
נאן נולד בשיקגו שבאילינוי, ולמד בבית הספר התיכון "אקדמיית סימאון" בו למדו בעבר שחקני NBA רבים.
בכל 4 עונותיו בקבוצת הכדורסל של התיכון זכה עמה באליפות התיכונים של אילינוי, לצד ג'בארי פארקר.
לקראת סיום שנתו האחרונה בסימאון הפרישה הקבוצה את גופייתו, עם המספר "20", ובכך היה השחקן החמישי בלבד אשר זוכה לכבוד זה, אחרי בן וילסון, בובי סימונס, דריק רוז וג'בארי פארקר.
נבחרות העתודה של ארצות הברית
בשנת 2011 נכלל בסגל נבחרת ארצות הברית הצעירה בטורניר "אליפות האמריקות בכדורסל עד גיל 16", לצד פארקר, ג'אליל אוקפור וארון גורדון.
ארצות הברית ניצחה בכל משחקיה בהפרש ממוצע של כ-42 נקודות, וזכתה במדליית הזהב.
בשנה העוקבת השתתף נאן באליפות העולם בכדורסל עד גיל 17, וזכה עם נבחרתו במדליית זהב נוספת לאחר שגברה על כל יריבותיה בפער ממוצע של כ-40 נקודות.
בשנת 2013 החל ללמוד באוניברסיטת אילינוי באורבנה-שמפיין, וב-3 עונותיו בקבוצת הכדורסל שלה רשם ממוצעים של 10.6 נקודות, 3.3 ריבאונדים ו-1.6 אסיסטים למשחק.
בסיום עונתו השלישית נעצר בגין אלימות כלפי בת זוגו, ולאחר שהודה באשמה הורחק לצמיתות מאוניברסיטת אילינוי.
ביוני 2016 הודיע על מעברו לאוניברסיטת אוקלנד אשר במישיגן.
על פי חוקי ליגת המכללות נדרשה על נאן תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות.
בעונתו היחידה בקבוצת הכדורסל של אוקלנד, 2017/2018, קלע 25.9 נקודות בממוצע למשחק, אשר הציבו אותו במקום השני בליגת המכללות כולה (אחרי טריי יאנג).
בסיום אותה עונה זכה בתואר שחקן העונה של מחוז Horizon League.
לאחר שלא נבחר על ידי אף קבוצה בדראפט ה-NBA 2018 חתם נאן על חוזה בלתי-מובטח בגולדן סטייט ווריורס, אך נופה מהסגל לפני פתיחת העונה.
בהמשך הצטרף לקבוצת הבת של גולדן סטייט מליגת הפיתוח של ה-NBA – סנטה קרוז ווריורס – וב-49 משחקיו במדיה קלע 19.3 נקודות בממוצע למשחק.
לקראת עונת חתם על חוזה בלתי-מובטח במיאמי היט.
במשחק קדם העונה האחרון של ההיט הבטיח את מקומו בסגל הסופי של הקבוצה, כשקלע 40 נקודות מול יוסטון רוקטס – מספר הנקודות הגבוה ביותר של שחקן מיאמי במשחק קדם עונה ב-20 השנים האחרונות.
במשחק הראשון של העונה הסדירה המשיך להפתיע לטובה כאשר קלע 24 נקודות ב-26 דקות בניצחון מול ממפיס גריזליס.
במשחקו השלישי ב-NBA קלע 25 נקודות מול מינסוטה טימברוולבס, ובמשחקו החמישי שיפר את שיאו כשקלע 28 נקודות מול אטלנטה הוקס.
בחמשת משחקיו הראשונים קלע בסך הכול 112 נקודות, אשר היו מספר הנקודות הגבוה ביותר לרוקי בחמשת משחקיו הראשונים בליגה, מאז קלע קווין דוראנט 113 נקודות בשנת 2007. ב-10 בדצמבר 2019 קלע שיא קריירה חדש של 36 נקודות בניצחון קבוצתו מול אטלנטה הוקס.
לאורך העונה כולה קלע 15.3 נקודות בממוצע למשחק, ובסיומה נבחר לחמישיית הרוקיז של העונה.
ביולי 2020 חלה נאן בנגיף הקורונה, ולקראת תחילת פלייאוף 2020 איבד את מקומו בחמישייה הפותחת לגוראן דרגיץ'.
בפלייאוף עצמו העפילו ההיט למעמד גמר ה-NBA, בו הפסידו מול לוס אנג'לס לייקרס בתוצאה 2–4. נאן שותף ב-15 מתוך 21 משחקי קבוצתו בפלייאוף, כשחקן ספסל, וקלע 6.1 נקודות בממוצע למשחק.
ב-3 באוגוסט 2021 חתם נאן בלוס אנג'לס לייקרס על חוזה לשתי עונות, עבור כעשרה מיליון דולר.
ב-23 בינואר 2023 עבר בטרייד לקבוצת וושינגטון ויזארדס יחד עם בחירות דראפט עתידיות, בתמורה לשחקן רוי האצ'מורה.
ב-31 באוקטובר 2023 חתם נאן על חוזה עד לסוף העונה בפנאתינאיקוס מליגת העל היוונית בכדורסל, עימה זכה באליפות היורוליג ב-.
קנדרסטג היא עיירה הממוקמת בעמק הנהר קנדר ממערב לרכס היונגפראו בקנטון ברן, שבשווייץ.
העיירה קנדרסטג ממוקמת מצידם הצפוני של האלפים הברניים בגובה של כ-1200 מטרים מעל פני הים, בחלקו העליון של עמק הנהר קנדר.
העיירה מוקפת ברכסי הרים גבוהים מעל 3600 מטרים.
מעברי הרים בלתי סלולים בגבהים שמעל 2000 מטרים העוברים בקרבת העיירה מהווים חלק מ"דרך מעברי האלפים", שביל הליכה תיירותי ארוך החוצה את שווייץ.
אגם אושיננזה (Oeschinensee) ההררי המהווה מוקד תיירותי, ממוקם ממזרח לעיירה בגובה 1578 מטרים והוא מקושר אליה ברכבל ושבילי הליכה הרריים.
האגם הוא הגדול ביותר בעמק שתחילתו בקרחון קנדר המהווה את מקור המים של הנהר בעל השם הזהה, הזורם לאורך 44 קילומטרים בכיוון צפון.
אזור העיירה הוכרז כאתר מורשת עולמי של אונסקו בשנת 2001 והורחב בשנת 2007 כך שהוא כולל בתוכו גם את אגם אושיננזה וגם את עמק גסטרן (Gastern) הממוקם מדרום ומהווה את המשכו של עמק הנהר קנדר.
שטחה הכולל של קנדרסטג הוא 134.33 קילומטר רבוע, כאשר מתוכו 13.3% מנוצל למטרות חקלאיות ורק כ-1% מיושב.
שאר השטח הוא שטח טבעי הכולל יערות נהרות ואגמים.
בתקופה הפרהיסטורית היה האזור מיושב בדלילות.
ממצאים ארכאולוגיים חשפו בסביבתה קשתות מן התקופה הנאוליתית ומתקופת הברונזה המוקדמת, ומחטים מתקופת הברונזה.
גשר וחלק של דרך מן התקופה הרומית נחשפו בתוך תחומי הכפר עצמו.
קנדרסטג מוזכרת לראשונה בשנת 1352. בשנת 1511 נבנה בכפר בית תפילה קהילתי עצמאי אשר שרד את מהומות הרפורמציה בשנת 1530, והמשיך לשמור על עצמאות קהילתית במסגרת הכנסייה הקתולית.
בין השנים 1906 ועד 1913 חל גידול משמעותי באוכלוסיית העיירה בהשפעת הבנייה של מנהרת לטשברג (Lötschberg) וקו הרכבת שלה, אשר הביאו לגידול משמעותי במספר התיירים הפוקדים את העיירה.
בשנת 1923 נחנך בעיירה מרכז הצופיות הבינלאומי.
בשנת 1948 הוקם רכבל המוליך מפאתי העיירה לאגם אושיננזה ההררי.
הכלכלה המקומית נשענה באופן מסורתי על מרעה עונתי בהרים, חקלאות חוות ותמיכה לוגיסטית בדרכי המסחר ההרריות שבסביבה.
במאה ה-17 התגלו בהרים הסובבים את העיירה מאגרי גופרית אשר הביאו להתפתחות תעשיית כרייה מקומית.
במאה ה-19 נפתח בעיירה מפעל לגפרורים.
תחום התיירות החל להתפתח בשנת 1850 כאשר העיירה הפכה ליעד למטיילים.
עד 1890 נפתחו בה חמישה בתי מלון ובשנת 1913 נמנו בה כבר 19 מלונות.
מלון Gasthof Ruedihaus מופיע ברשימת ה"אתרים בעלי חשיבות לאומית" של שווייץ.
תושבי הכפר ממשיכים להתפרנס מעיסוקים מסורתיים.
תחומי החקלאות והקשורים אליה עברו תהליכי מיכון ומודרניזציה.
חלקם של שירותי התיירות עלה באופן משמעותי מכיוון שמיקומה של העיירה והנופים הסובבים אותה מאפשרים פעילות תיירותית לאורך כל השנה וכוללים שבילי הליכה, טיפוס הרים, גלישת סקי וקרוס קאנטרי.
הכפר מתאפיין בקשת רחבה של סוגי אירוח: ממלון 5 כוכבים ועד דירות נופש ואתרי קמפינג.
מרכז הצופים העולמי ממוקם בקצה הכפר ומושך יותר מ - 14,000 צופים וצופות מכל רחבי העולם מדי שנה.
כמה בקתות הרים השייכות למועדון האלפים השווייצרי נמצאות בעמק.
בעמק קנדר (Kander) יש רשת נרחבת של מסלולי הליכה מקרקעית העמק ועד לראש ההרים והמעברים.
המסלולים המפורסמים ביותר מובילים אל קנטון ואלה, מעבר למעבר גמי היישר ללויקרבאד (עם רכבלים הפועלים בכל קצה) או דרך עמק הגסטרן הפראי על פני מעבר לטשן הגבוה יותר עד לטשנטל.
אגם אושינן נחשב לאחד האטרקטיביים ביותר בשווייץ וניתן לגשת אליו באמצעות רכבל קנדרסטג-אושינן שהחליף את מעלית הכיסאות שפעלה עד 7 בספטמבר 2008. רכבלים אחרים משרתים את שטחי Sunnbüel ו־Allmenalp.
בחורף מעל 50 קילומטרים של מסלולי סקי קרוס קאנטרי (קלאסי והחלקה) זמינים בקרקע העמק ומעלה.
אזורי סקי קטנים במורד ההר ממוקמים ליד אגם אושינן וסונבויל.
רשת שבילי חורף מחברת את הכפר ל Blausee ול Gemmi Pass.
פעילויות חורף אחרות כוללות החלקה על הקרח, קרלינג, טיפוס קרח ודיג קרח.
קָנֵה טָנַאקַה (במקור: קָנֵה אוֹטָה; ביפנית: 田中カ; 2 בינואר 1903 – 19 באפריל 2022) הייתה האדם המבוגר ביותר החי בעולם, שגילו אומת בוודאות, והאדם השני במיקומו ברשימת האנשים המבוגרים ביותר שתועדו אי פעם, שגילם ידוע בוודאות, וכן גם האדם האסייתי המבוגר ביותר אי פעם בוודאות שתועד.
כמו כן, היא הייתה האדם השלישי בלבד עד כה שתועד בהגיעו לגיל 119, לראשונה מאז 1999, עם הגיעה של שרה נאוס האמריקאית לגיל זה.
טנאקה נולדה ב-2 בינואר 1903 כצאצא שביעי להורים יפנים בכפר ווג'ירו, מחוז פוקואוקה באי הדרומי קיושו, יפן.
טנאקה נולדה כפג בשנותיה האחרונות של תקופת מייג'י ואת חודשיה הראשונים בילתה בבית חולים תוך שהיא ניזונה באמצעות הנקה מהאחיות.
בשנות ה-70 ביקרה בארצות הברית, שם יש לה מספר אחייניות ואחיינים.
קנה והידאו היו נשואים עד מות האחרון בשיבה טובה בשנת 1993, אחרי קצת יותר מ-70 שנים של נישואים, כשהידאו וקנה עצמה היו בני 90.
בגיל 103 אובחן אצל טנאקה סרטן המעי הגס, ממנו הצליחה להחלים.
בגיל 107, כתב בן נוסף שלה ספר אודותיה, אשר עוסק בחייה ובאריכות ימיה יוצאת הדופן.
בספטמבר 2017, בגיל 114, התראיינה לרשת KBC (רשת טלוויזיה יפנית).
ב-9 במרץ 2019 הוכרה על ידי ספר השיאים של גינס כאדם המבוגר ביותר בעולם החי דאז.
ב-2 בינואר 2021 טנאקה הגיעה לגיל 118, והיא האדם השלישי בהיסטוריה שהוכח שהגיע לגיל זה.
עד כה רק נשים הגיעו לגיל זה (הגבר הכי מבוגר אי פעם הידוע שתועד הוא ג'ירואמון קימורה היפני גם כן, שהגיע לגיל 116 ב-2013).
ב-10 באפריל 2022 עקפה טנאקה את שרה נאוס והפכה לאדם השני המבוגר ביותר בהיסטוריה.
היא הלכה לעולמה 9 ימים לאחר מכן, ב-19 באפריל 2022.
קנדרה סוזן הורן היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס החמישי של מדינת אוקלהומה.
בשטחי מחוז קונגרס זה נמצאת כמעט כל העיר אוקלהומה סיטי, בירת המדינה.
בנובמבר 2020 הפסידה את מושבה ב לסטפני בייס.
קנדרה הורן נולדה בעיר צ'יקשיי (Chickasha) שבאוקלהומה.
בצעירותה הייתה חברה בתנועת "הצופות" ואף קיבלה את פרס הזהב של תנועת הנוער.
בשנת 1998 השלימה באוניברסיטת טלסה לימודי תואר ראשון במדע המדינה.
כעבור שלוש שנים, ב-2001, קיבלה תואר שני במשפטים מבית הספר למשפט דדמן של האוניברסיטה המתודיסטית הדרומית בדאלאס שבטקסס.
היא גם למדה באוניברסיטת החלל הבינלאומית השוכנת בשטרסבורג שבצרפת.
בטרם פתחה משרד עורכי דין משלה בשנת 2002, הורן עבדה במשרד עורכי דין קטן בדאלאס.
בין השנים 2004–2005 עבדה כמזכירת העיתונות של בראד קרסון, חבר הקונגרס מטעם מחוז הקונגרס השני של אוקלהומה.
הורן הייתה מנהלת לענייני ממשל בסניף "קרן החלל" בוושינגטון הבירה, ועד 2008 כבר הייתה מנהלת קשרי מדיה בקרן.
היא עבדה גם כיועצת אסטרטגית בחברת הטלקומוניקציה "Amatra", החל משנת 2009. במהלך בחירות 2014 לתפקיד מושל אוקלהומה, ניהלה הורן את מסע הבחירות של מועמד המפלגה הדמוקרטית ג'ו דורמן.
בנוסף, הורן ייסדה והייתה המנהלת הכללית של הארגון "הרשימה של סאלי", המקדם מנהיגות נשית באוקלהומה.
ב-3 ביולי 2017, הודיעה הורן על התמודדותה אל בית הנבחרים של ארצות הברית במחוז הקונגרס החמישי של אוקלהומה.
לאחר שקיבלה 44% מהקולות בבחירות המקדימות שהתקיימו במפלגה הדמוקרטית ב-26 ביוני 2018, הורן ויריבה בפריימריז טום גילדה העפילו לסיבוב שני מכריע.
ב-28 באוגוסט גרפה 76% מהקולות, ובכך התייצבה מול נציג המחוז המכהן ומועמד המפלגה הרפובליקנית סטיב ראסל.
ביום בחירות האמצע גברה עליו ברוב דחוק בן 50.7% (לעומת 49.3%), וזכייתה נחשבה לאחד מהמהפכים הגדולים במהלך בחירות 2018.
בדצמבר 2019 הצביעה בעד הדחתו של נשיא ארצות הברית דונלד טראמפ.
במהלך בחירות 2020 הפסידה את תקופת כהונתה השנייה לסטפני בייס.
כהונתה עתידה לבוא לידי גמר עם התפזרות הקונגרס ה-116 של ארצות הברית.
מאז הפסדה בבחירות לבית הנבחרים וניצחונו של ג'ו ביידן בבחירות לנשיאות, הוזכרה הורן כמי שעשויה לעמוד בראש נאס"א.
לאחר מכן הודיעה הורן על התמודדותה לסנאט של ארצות הברית מטעם המפלגה הדמוקרטית.
בבחירות המיוחדות הפסידה לחבר הקונגרס מארקוויין מולין וגרפה 35.2% מקולות הבוחרים.
קנדריק סמית' סימפסון הוא שחקן ופעיל חברתי אמריקאי.
סמפסון נולד וגדל ביוסטון, טקסס, בנם של דפנה סמית' סמפסון והייל סמפסון.
בילדותו נרשם סמפסון לשיעורי מוזיקה.
סמפסון הביע עניין במשחק בגיל 10 לאחר שראה פרסומת של גאפ.